Bai kamata Gwamnoni su fara kiran tazarcen Shugaba Buhari ba – Timi Frank ▷ Legit.ng
Bai kamata Gwamnoni su fara kiran tazarcen Shugaba Buhari ba – Timi Frank
a year ago 17035 views by Muhammad Malumfashi
- Wani babba a Jam’iyyar APC ya soki su Gwamna Nasir El-Rufai
- Timi Frank yace bai dace a fara kawowa Buhari batun tazarce ba
- Kwamared Frank yace mutane da dama na wahala a mulkin nan
Mun samun labari daga Jaridar Daily Trust ta Kasar nan cewa wani babba a Jam’iyyar ‘Dan APC mai mulki yayi kaca-kaca da Gwamnonin Jam’iyyar na Arewa da su ka nemi Shugaba Buhari ya sake neman takara a zabe mai zuwa na 2019.
Da dama na wahala a cikin Najeriya inji Frank
Mataimakin mai magana da yawun Jam’iyyar APC a da Mista Timi Frank yayi tir da Gwamnonin Jam’iyyar da su ka ziyarci Shugaban Kasa Muhammadu Buhari a wancan makon inda su kayi kira Shugaban ya nemi ya zarce a zabe mai zuwa.
KU KARANTA: Buhari ba zai ceci Gwamnonin APC ba - PDP
Kwamared Timi Frank ya fitar da wani jawabi a Birnin Tarayya Abuja jiyan nan inda yace wannan abu da Gwamnoni su kayi ya nuna rashin imani da tausayin halin da mutanen Najeriya ke ciki a wannan lokaci a Gwamnatin Shugaba Buhari.
Frank ya shawarci Gwamnonin Jam’iyyar da su nemi Shugaban kasa Buhari ya kawo tsarin da za a tallafawa mutanen da su ke cikin kunci a Najeriya a maimakon wannan yunkuri na su na son kai da su ke kokarin saidawa Shugaban kasar.
MTN beta talk Zahra Buhari When is JAMB form closing Jamb 2018 registration closing date Police recruitment form